5. ΤΕΛΩΝΕΙΑΚΗ ΕΝΩΣΗ

Συνθήκη περί ιδρύσεως της Ευρωπαϊκής Κοινότητας, Μέρος Τρίτο, Τίτλος Ι, Ελεύθερη κυκλοφορία των εμπορευμάτων, Κεφάλαιο 1, Η Τελωνειακή ένωση

31992 R 2913: Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1), όπως τροποποιήθηκε τελευταία από:

- 32000 R 2700: Κανονισμός (ΕΚ) αριθ. 2700/2000 του Ευρωπαϊκού Κοινοβουλίου και του Συμβουλίου της 16.11.2000 (EE L 311 της 12.12.2000, σ. 17),

31993 R 2454: Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (EE L 253 της 11.10.1993, σ. 1), όπως τροποποιήθηκε τελευταία από:

- 32002 R 0444: Κανονισμός (ΕΚ) αριθ. 444/2002 της Επιτροπής της 11.3.2002 (ΕΕ L 68 της 2.3.2002, σ. 11).

Ο κανονισμός (ΕΟΚ) αριθ. 2913/92 και ο κανονισμός (ΕΟΚ) αριθ. 2454/93 εφαρμόζονται στα νέα κράτη μέλη, υπό την επιφύλαξη των ακόλουθων ειδικών διατάξεων:

1. Παρά το άρθρο 20 του κανονισμού (ΕΟΚ) αριθ. 2913/92, εμπορεύματα τα οποία, κατά την ημερομηνία προσχώρησης, βρίσκονται στην τελωνειακή κατάσταση της προσωρινής εναπόθεσης ή υπάγονται σε μία δασμολογική μεταχείριση ή τελωνειακή διαδικασία από τις αναφερόμενες στα άρθρα 4 παράγραφος 15, σημείο β) και παράγραφος 16, σημεία β) έως ζ) του εν λόγω κανονισμού στη διευρυμένη Κοινότητα, ή τα οποία βρίσκονται στο στάδιο της μεταφοράς, εντός της διευρυμένης Κοινότητας, αφού αποτέλεσαν αντικείμενο διατυπώσεων εξαγωγής, δεν υπόκεινται σε τελωνειακούς δασμούς και άλλα τελωνειακά μέτρα κατά την εισαγωγή τους για ελεύθερη κυκλοφορία, υπό την προϋπόθεση ότι προσκομίζεται μία από τις ακόλουθες αποδείξεις:

(α) αποδεικτικό της προτιμησιακής καταγωγής νομοτύπως εκδοθέν πριν από την ημερομηνία προσχώρησης δυνάμει μιας από τις ευρωπαϊκές συμφωνίες (που απαριθμούνται κατωτέρω) ή μιας από τις αντίστοιχες προτιμησιακές συμφωνίες που έχουν συναφθεί μεταξύ αυτών των ιδίων νέων κρατών μελών και στις οποίες περιέχεται απαγόρευση επιστροφής δασμών ή απαλλαγή από τελωνειακούς δασμούς επί μη καταγομένων υλών χρησιμοποιούμενων στην κατασκευή προϊόντων για τα οποία εκδίδεται ή συντάσσεται απόδειξη καταγωγής (κανόνας "περί μη επιστροφής δασμών"),

(β) οιαδήποτε από τα αποδεικτικά του κοινοτικού καθεστώτος που αναφέρεται στα άρθρα 314 γ και 315 του κανονισμού (ΕΟΚ) αριθ. 2454/93.

2. Για τον σκοπό της έκδοσης των αποδεικτικών που αναφέρονται στην παράγραφο 1, στοιχείο β), αναφορικά με την κατάσταση, την ημερομηνία της προσχώρησης και επιπροσθέτως των διατάξεων του άρθρου 4, παράγραφος 7 του κανονισμού (ΕΟΚ) αριθ. 2913/92, ως "κοινοτικά εμπορεύματα" νοούνται τα εμπορεύματα:

- τα οποία παρασκευάζονται εξ ολοκλήρου στο έδαφος ενός εκ των νέων κρατών μελών, υπό τους αυτούς όρους με εκείνους του άρθρου 23 του κανονισμού (ΕΟΚ) αριθ. 2913/92 και δεν ενσωματώνουν εμπορεύματα εισαγόμενα από άλλες χώρες ή εδάφη,

- τα οποία εισάγονται από χώρες ή εδάφη πλην της οικείας χώρας και τίθενται σε ελεύθερη κυκλοφορία στην εν λόγω χώρα,

- τα οποία παρασκευάζονται ή παράγονται στην οικεία χώρα, είτε από εμπορεύματα αναφερόμενα στην δεύτερη περίπτωση μόνον της παρούσας παραγράφου είτε από εμπορεύματα αναφερόμενα στην πρώτη και στη δεύτερη περίπτωση της παρούσας παραγράφου.

Οι Ευρωπαϊκές συμφωνίες:

- 21994 A 1231 (34): Ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου — Πρωτόκολλο αριθ. 4 σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [5],

- 21998 A 0309 (01): Ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου — Πρωτόκολλο αριθ. 3 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [6],

- 21998 A 0202 (01): Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου — Πρωτόκολλο αριθ. 3 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [7],

- 21998 A 0220 (01): Ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου — Πρωτόκολλο αριθ. 3 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [8],

- 21993 A 1231 (13): Ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου — Πρωτόκολλο αριθ. 4 σχετικά με τον καθορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [9],

- 21993 A 1231 (18): Ευρωπαϊκή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου — Πρωτόκολλο αριθ. 4 για τον καθορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [10],

- 21999 A 0226 (01): Ευρωπαϊκή συμφωνία για την εγκαθίδρυση συνδέσεως μεταξύ των Ευρωπαϊκών Κοινοτήτων και των κρατών μελών τους, που ενεργούν στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου — Πρωτόκολλο αριθ. 4 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [11],

- 21994 A 1231 (30): Ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου — Πρωτόκολλο αριθ. 4 σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας [12],

3. Με την επιφύλαξη της εφαρμογής οιουδήποτε μέτρου που απορρέει από την κοινή εμπορική πολιτική, τα αποδεικτικά καταγωγής που εκδίδονται νομότυπα από τρίτες χώρες στα πλαίσια των προτιμησιακών συμφωνιών που έχουν συνάψει τα νέα κράτη μέλη με τις χώρες αυτές ή στα πλαίσια μονομερών εθνικών νομοθεσιών των νέων κρατών μελών, γίνονται δεκτά στα αντίστοιχα νέα κράτη μέλη, εφόσον:

(α) η απόκτηση της καταγωγής αυτής επιφέρει προτιμησιακή δασμολογική μεταχείριση βάσει των προτιμησιακών δασμολογικών μέτρων που περιέχονται στις συμφωνίες ή διευθετήσεις τις οποίες έχει συνάψει η Κοινότητα ή τις οποίες έχει υιοθετήσει όσον αφορά τρίτες χώρες ή ομάδες χωρών, όπως αναφέρεται στο άρθρο 20, παράγραφος 3, στοιχεία δ) και ε) του κανονισμού (ΕΟΚ) αριθ. 2913/92,

(β) το αποδεικτικό καταγωγής και τα έγγραφα μεταφοράς εκδόθηκαν το αργότερο την προηγούμενη της ημερομηνίας προσχώρησης,

(γ) το αποδεικτικό καταγωγής υποβάλλεται στις τελωνειακές αρχές εντός τετραμήνου από την ημερομηνία της προσχώρησης.

Στην περίπτωση που εμπορεύματα είχαν δηλωθεί για εισαγωγή σε νέο κράτος μέλος πριν από την ημερομηνία της προσχώρησης, δυνάμει προτιμησιακών ρυθμίσεων οι οποίες ίσχυαν τότε στο εν λόγω νέο κράτος μέλος, είναι επίσης δυνατό να γίνεται δεκτό στα νέα κράτη μέλη αποδεικτικό καταγωγής το οποίο εκδόθηκε αναδρομικά δυνάμει των εν λόγω ρυθμίσεων, υπό την προϋπόθεση ότι υποβάλλεται στις τελωνειακές αρχές εντός τετραμήνου από την ημερομηνία της προσχώρησης.

4. Η Τσεχική Δημοκρατία, η Εσθονία, η Λετονία, η Λιθουανία, η Ουγγαρία, η Πολωνία, η Σλοβενία και η Σλοβακία επιτρέπεται να διατηρήσουν σε ισχύ τις άδειες με τις οποίες έχουν χορηγήσει το καθεστώς των "εγκεκριμένων εξαγωγέων" στα πλαίσια συμφωνιών που έχουν συνάψει με τρίτες χώρες, εφόσον:

(α) προβλέπεται το ίδιο στις συμφωνίες που έχουν συνάψει οι εν λόγω τρίτες χώρες με την Ένωση πριν από την ημερομηνία της προσχώρησης, και

(β) οι εγκεκριμένοι εξαγωγείς εφαρμόζουν τους κοινοτικούς κανόνες καταγωγής.

Τα νέα κράτη μέλη αντικαθιστούν τις άδειες αυτές, το αργότερο εντός έτους από την ημερομηνία προσχώρησης, με νέες άδειες που εκδίδονται σύμφωνα με τους όρους της κοινοτικής νομοθεσίας.

5. Τα αιτήματα για εκ των υστέρων επαλήθευση των αποδεικτικών καταγωγής που έχουν εκδοθεί δυνάμει των προτιμησιακών συμφωνιών και των διευθετήσεων που αναφέρονται στις παραγράφους 3 και 4 ανωτέρω, γίνονται δεκτά από τις αρμόδιες τελωνειακές αρχές των παρόντων κρατών μελών και των νέων κρατών μελών για διάστημα τριών ετών από την έκδοση του συγκεκριμένου αποδεικτικού καταγωγής και μπορούν να υποβάλλονται από τις αρχές αυτές για διάστημα τριών ετών από την αποδοχή του αποδεικτικού καταγωγής προς επίρρωση της διασάφησης ελεύθερης κυκλοφορίας.

6. Στην περίπτωση που το αποδεικτικό καταγωγής και/ή τα έγγραφα μεταφοράς είχαν εκδοθεί πριν από την ημερομηνία της προσχώρησης και εφόσον απαιτούνται τελωνειακές διατυπώσεις για την κυκλοφορία εμπορευμάτων μεταξύ των νέων κρατών μελών και των παρόντων κρατών μελών ή μεταξύ αυτών των ίδιων των νέων κρατών μελών, εφαρμόζονται οι διατάξεις των Πρωτοκόλλων σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας των οικείων συμφωνιών.

7. Οι διαδικασίες που διέπουν το καθεστώς τελωνειακής αποταμίευσης, οι οποίες ορίζονται στα άρθρα 84 έως 90 και 98 έως 113 του κανονισμού (ΕΟΚ) αριθ. 2913/92 και στα άρθρα 496 έως 535 του κανονισμού (ΕΟΚ) αριθ. 2454/93, ισχύουν για τα νέα κράτη μέλη, με την επιφύλαξη των ακολούθων ειδικών διατάξεων:

- η διαδικασία εκτελείται υπό τους όρους της κοινοτικής νομοθεσίας. Όταν, κατά την εκτέλεση αυτή, γεννάται τελωνειακή οφειλή, το καταβληθέν ποσό θεωρείται ως ίδιοι πόροι της Κοινότητας. Σε περίπτωση που το ποσό της τελωνειακής οφειλής καθορίζεται βάσει της φύσης των εισαγόμενων εμπορευμάτων, της δασμολογητέας αξίας και της ποσότητας των εισαγόμενων εμπορευμάτων, τη στιγμή της αποδοχής της διασάφησης για την υπαγωγή τους στο καθεστώς τελωνειακής αποταμίευσης, και η διασάφηση αυτή είχε γίνει δεκτή πριν από την ημερομηνία της προσχώρησης, τα στοιχεία αυτά προκύπτουν από τη νομοθεσία που ίσχυε στο συγκεκριμένο νέο κράτος μέλος πριν από την ημερομηνία της προσχώρησης.

8. Οι διαδικασίες που διέπουν το καθεστώς τελειοποίησης προς επανεξαγωγή, οι οποίες ορίζονται στα άρθρα 84 έως 90 και 114 έως 129 του κανονισμού (ΕΟΚ) αριθ. 2913/92 και στα άρθρα 496 έως 523 και 536 έως 550 του κανονισμού (ΕΟΚ) αριθ. 2454/93, ισχύουν για τα νέα κράτη μέλη, με την επιφύλαξη των ακολούθων ειδικών διατάξεων:

- η διαδικασία εκτελείται υπό τους όρους της κοινοτικής νομοθεσίας. Όταν, κατά την εκτέλεση αυτή, γεννάται τελωνειακή οφειλή, το καταβληθέν ποσό θεωρείται ως ίδιοι πόροι της Κοινότητας. Σε περίπτωση που το ποσό της τελωνειακής οφειλής καθορίζεται βάσει της δασμολογικής ταξινόμησης, της ποσότητας, της δασμολογητέας αξίας και της καταγωγής των εισαγομένων εμπορευμάτων τη στιγμή της αποδοχής της διασάφησης για την υπαγωγή τους στο καθεστώς τελειοποίησης προς επανεξαγωγή, και εφόσον η διασάφηση αυτή είχε γίνει δεκτή πριν από την ημερομηνία της προσχώρησης, τα στοιχεία αυτά προκύπτουν από τη νομοθεσία που ίσχυε στο συγκεκριμένο νέο κράτος μέλος πριν από την ημερομηνία της προσχώρησης.

- όταν, κατά την εκτέλεση της διαδικασίας, γεννάται τελωνειακή οφειλή, για να διατηρηθεί η ισότητα μεταξύ των κατόχων αδείας που είναι εγκατεστημένοι στα παρόντα κράτη μέλη και των κατόχων αδείας που είναι εγκατεστημένοι στα νέα κράτη μέλη, καταβάλλεται αντισταθμιστικός τόκος επί των εισαγωγικών δασμών που οφείλονται βάσει των όρων της κοινοτικής νομοθεσίας από την ημερομηνία προσχώρησης,

- αν η διασάφηση περί τελειοποίησης προς επανεξαγωγή είχε γίνει δεκτή βάσει συστήματος επιστροφής δασμών, η επιστροφή πραγματοποιείται υπό τους όρους της κοινοτικής νομοθεσίας, μερίμνη και με έξοδα του νέου κράτους μέλους στο οποίο γεννήθηκε η τελωνειακή οφειλή, για την οποία ζητείται επιστροφή, πριν από την ημερομηνία της προσχώρησης.

9. Οι διαδικασίες που διέπουν το καθεστώς μεταποίησης υπό τελωνειακό έλεγχο, οι οποίες ορίζονται στα άρθρα 84 έως 90 και 130 έως 136 του κανονισμού (ΕΟΚ) αριθ. 2913/92 και στα άρθρα 496 έως 523 και 551 έως 552 του κανονισμού (ΕΟΚ) αριθ. 2454/93, ισχύουν για τα νέα κράτη μέλη, με την επιφύλαξη των ακολούθων ειδικών διατάξεων:

- η διαδικασία εκτελείται υπό τους όρους της κοινοτικής νομοθεσίας. Όταν, κατά την εκτέλεση αυτή, γεννάται τελωνειακή οφειλή, το καταβαλλόμενο ποσό θεωρείται ως ίδιοι πόροι της Κοινότητας.

10. Οι διαδικασίες που διέπουν το καθεστώς προσωρινής εισαγωγής, οι οποίες ορίζονται στα άρθρα 84 έως 90 και 137 έως 144 του κανονισμού (ΕΟΚ) αριθ. 2913/92 και στα άρθρα 496 έως 523 και 553 έως 584 του κανονισμού (ΕΟΚ) αριθ. 2454/93, ισχύουν για τα νέα κράτη μέλη, με την επιφύλαξη των ακολούθων ειδικών διατάξεων:

- η διαδικασία εκτελείται υπό τους όρους της κοινοτικής νομοθεσίας. Όταν, κατά την εκτέλεση αυτή, γεννάται τελωνειακή οφειλή, το καταβληθέν ποσό θεωρείται ως ίδιοι πόροι της Κοινότητας. Σε περίπτωση που το ποσό της τελωνειακής οφειλής καθορίζεται βάσει της δασμολογικής ταξινόμησης, της ποσότητας, της δασμολογητέας αξίας και της καταγωγής των εισαγομένων εμπορευμάτων, κατά τη στιγμή της αποδοχής της διασάφησης για την υπαγωγή τους στο καθεστώς προσωρινής εισαγωγής, και εφόσον η διασάφηση αυτή είχε γίνει δεκτή πριν από την ημερομηνία της προσχώρησης, τα στοιχεία αυτά προκύπτουν από τη νομοθεσία που ίσχυε στο συγκεκριμένο νέο κράτος μέλος πριν από την ημερομηνία της προσχώρησης,

- όταν κατά την εκτέλεση της διαδικασίας, γεννάται τελωνειακή οφειλή, για να διαφυλάσσεται η ισότητα μεταξύ των κατόχων αδείας που είναι εγκατεστημένοι στα παρόντα κράτη μέλη και των κατόχων αδείας που είναι εγκατεστημένοι στα νέα κράτη μέλη, καταβάλλεται αντισταθμιστικός τόκος επί των εισαγωγικών δασμών που οφείλονται βάσει των όρων της κοινοτικής νομοθεσίας από την ημερομηνία προσχώρησης.

11. Οι διαδικασίες που διέπουν το καθεστώς τελειοποίησης προς επανεισαγωγή, οι οποίες ορίζονται στα άρθρα 84 έως 90 και 145 έως 160 του κανονισμού (ΕΟΚ) αριθ. 2913/92 και στα άρθρα 496 έως 523 και 585 έως 592 του κανονισμού (ΕΟΚ) αριθ. 2454/93, ισχύουν για τα νέα κράτη μέλη, υπό την επιφύλαξη των ακόλουθων ειδικών διατάξεων:

- η διαδικασία εκτελείται υπό τους όρους της κοινοτικής νομοθεσίας. Όταν, κατά την εκτέλεση αυτή, γεννάται τελωνειακή οφειλή, το καταβληθέν ποσό θεωρείται ως ίδιοι πόροι της Κοινότητας. Το άρθρο 591, δεύτερο εδάφιο του κανονισμού (ΕΟΚ) αριθ. 2454/93 εφαρμόζεται, τηρουμένων των αναλογιών, στα προσωρινώς εξαχθέντα εμπορεύματα, τα οποία είχαν εξαχθεί προσωρινά πριν από την ημερομηνία προσχώρησης από τα νέα κράτη μέλη.

12. Οι άδειες που είχαν χορηγηθεί πριν από την ημερομηνία προσχώρησης για την εφαρμογή των τελωνειακών διαδικασιών που αναφέρονται στις παραγράφους 8, 9 και 11, είναι έγκυρες μέχρι το τέλος της ισχύος τους, ή ένα έτος μετά την ημερομηνία προσχώρησης, ανάλογα με το ποία ημερομηνία είναι προγενέστερη.

13. Οι διαδικασίες που διέπουν τη γένεση τελωνειακής οφειλής, την καταχώρηση στους λογαριασμούς και την είσπραξη μετά την εκκαθάριση, οι οποίες ορίζονται στα άρθρα 201 έως 232 του κανονισμού (ΕΟΚ) αριθ. 2913/92 και στα άρθρα 859 έως 876α του κανονισμού (ΕΟΚ) αριθ. 2454/93, ισχύουν για τα νέα κράτη μέλη, με την επιφύλαξη των ακολούθων ειδικών διατάξεων:

- η είσπραξη πραγματοποιείται υπό τους όρους της κοινοτικής νομοθεσίας. Ωστόσο, στην περίπτωση που η τελωνειακή οφειλή γεννήθηκε πριν από την ημερομηνία της προσχώρησης, η είσπραξη πραγματοποιείται σύμφωνα με τους ισχύοντες όρους στο συγκεκριμένο νέο κράτος μέλος, μερίμνη του κράτους αυτού και προς δικό του όφελος.

14. Οι διαδικασίες που διέπουν την επιστροφή ή παραγραφή δασμών, οι οποίες ορίζονται στα άρθρα 235 έως 242 του κανονισμού (ΕΟΚ) αριθ. 2913/92 και στα άρθρα 877 έως 909 του κανονισμού (ΕΟΚ) αριθ. 2454/93, ισχύουν για τα νέα κράτη μέλη, με την επιφύλαξη των ακολούθων ειδικών διατάξεων:

- η επιστροφή και η παραγραφή των δασμών πραγματοποιούνται υπό τους όρους της κοινοτικής νομοθεσίας. Ωστόσο, στην περίπτωση που οι δασμοί των οποίων ζητείται η επιστροφή ή η παραγραφή απορρέουν από τελωνειακή οφειλή, η οποία γεννήθηκε πριν από την ημερομηνία της προσχώρησης, η επιστροφή και η παραγραφή δασμών πραγματοποιούνται σύμφωνα με τους ισχύοντες όρους στο συγκεκριμένο νέο κράτος μέλος, μερίμνη του κράτους αυτού και με δικά του έξοδα.

[5] ΕΕ L 360 της 31.12.1994, σ. 2. Συμφωνία η οποία τροποποιήθηκε τελευταία από την απόφαση αριθ. 2/2001 του Συμβουλίου Σύνδεσης ΕΕ-Τσεχικής Δημοκρατίας της 23.1.2001 (ΕΕ L 64 της 6.3.2001, σ. 36).

[6] ΕΕ L 68 της 9.3.1998, σ. 3. Συμφωνία η οποία τροποποιήθηκε τελευταία από την απόφαση αριθ. 3/2001 του Συμβουλίου Σύνδεσης ΕΕ-Εσθονίας της 19.2.2001 (ΕΕ L 79 της 17.3.2001, σ. 26).

[7] ΕΕ L 26 της 2.2.1998, σ. 3. Συμφωνία η οποία τροποποιήθηκε τελευταία από την απόφαση αριθ. 1/2001 του Συμβουλίου Σύνδεσης ΕΕ-Λετονίας της 23.12.2001 (ΕΕ L 60 της 1.3.2001, σ. 54).

[8] ΕΕ L 51 της 20.2.1998, σ. 3. Συμφωνία η οποία τροποποιήθηκε τελευταία από την απόφαση αριθ. 1/2001 του Συμβουλίου Σύνδεσης ΕΕ-Λιθουανίας της 25.1.2001 (ΕΕ L 85 της 24.3.2001, σ. 24).

[9] ΕΕ L 347 της 31.12.1993, σ. 2. Συμφωνία η οποία τροποποιήθηκε τελευταία από την απόφαση αριθ. 4/2000 του Συμβουλίου Σύνδεσης ΕΕ-Ουγγαρίας της 22.12.2000 (ΕΕ L 19 της 20.1.2001, σ. 26).

[10] ΕΕ L 348 της 31.12.1993, σ. 2. Συμφωνία η οποία τροποποιήθηκε τελευταία από την απόφαση αριθ. 4/2000 του Συμβουλίου Σύνδεσης ΕΕ-Πολωνίας της 29.12.2000 (ΕΕ L 19 της 20.1.2001, σ. 29).

[11] ΕΕ L 51 της 26.2.1999, σ. 3. Συμφωνία η οποία τροποποιήθηκε τελευταία από την απόφαση αριθ. 5/2000 του Συμβουλίου Σύνδεσης ΕΕ-Σλοβενίας της 22.12.2000 (ΕΕ L 48 της 17.2.2001, σ. 23).

[12] ΕΕ L 359 της 31.12.1994, σ. 2. Συμφωνία η οποία τροποποιήθηκε τελευταία από την απόφαση αριθ. 2/2001 του Συμβουλίου Σύνδεσης ΕΕ-Σλοβακίας της 22.2.2001 (ΕΕ L 85 της 24.3.2001, σ. 27).

--------------------------------------------------